钦定古今图书集成/明伦汇编/闺媛典/第064卷 > 林超南妻黄爱玉
## 钦定古今图书集成/明伦汇编/闺媛典/第064卷 > 林超南妻黄爱玉

按《安溪县志》：黄爱玉，南安人，儒士林超南妻。年二十
三，超南赴省，死于途，舆尸至，氏奔哭哀恸，亲为栉殓。
时值倭警，举家夜遁，氏对柩泣曰：“寇来，吾死柩前矣！”
号哭达旦，自缢室中。启视，浑身以布裹甚密。临死设
座焚香，委白袗布裙其上，预嘱婢春莺莫令男子近
其尸。